Wolfgang Thierse
Wolfgang Thierse (sündinud 22. oktoobril 1943 Breslaus) on Saksamaa poliitik (sotsiaaldemokraat). 1990. aasta 9. juunist kuni 27. septembrini oli Wolfgang Thierse Saksa DV Sotsiaaldemokraatliku Partei esimees. Ta oli 26. oktoobrist 1998 kuni 18. oktoobrini 2005 Saksamaa parlamendi president. 7. novembril 2000 anti talle Maarjamaa Risti I klassi teenetemärk, tunnustades tema tööd Saksamaa parlamendi presidendina.